Novinky z Fitlavie ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
Jojo efekt je strašiak, ktorého pozná každý, kto niekedy bojoval s váhou.
Na začiatku ide všetko hladko, kilá idú dole, ale potom sa akoby zázrakom vrátia – často aj s "úrokmi." Prečo sa to deje? Hlavnými dôvodmi sú neudržateľné diéty, náhle zmeny životného štýlu a nedostatok dlhodobej stratégie.
Vieš, že...?
Jojo efekt môžu spúšťať drastické diéty
Štúdia ukazuje, že prísne diéty môžu viesť k výraznému spomaleniu metabolizmu, čo spôsobuje rýchly návrat váhy. To, či sa objaví, závisí od nastavenia samotnej diéty a tvojej mysle.
Nedostatok bielkovín zvyšuje riziko návratu váhy
Podľa štúdie v American Journey of Clinical Nutrition je vyšší príjem bielkovín spojený s lepším udržaním hmotnosti po chudnutí. Bielkoviny navyše podporujú pocit sýtosti, pomáhajú regulovať chuť na jedlo a znižujú riziko prejedania.
Spánok ovplyvňuje tvoju váhu
Výskum tiež dokazuje, že nedostatok spánku môže narušiť metabolizmus a podporiť priberanie.
Chceme ti pomôcť pochopiť, čo robíš nesprávne. Niekedy totiž stačí urobiť inak iba pár vecí a zistíš, že cesta k stabilnej hmotnosti nemusí byť taká zložitá, ako sa zdá. Máme pre teba
4 tipy, ako sa vyhnúť jojo efektu.
Tip 1
Jednou z najväčších chýb pri snahe schudnúť je nastaviť si príliš ambiciózne alebo nereálne očakávania. Vidina rýchleho úbytku hmotnosti je lákavá, no drastické diéty a extrémne obmedzenia môžu viesť k zhoršeniu tvojej psychiky, a pri nevyváženej strave aj k spomaleniu metabolizmu, strate svalovej hmoty a následnému jojo efektu. Takéto prístupy sú nielen nezdravé, ale aj demotivujúce – ak výsledky neprichádzajú podľa očakávaní, je ľahké skĺznuť späť k nezdravým návykom.
Vytvor si dlhodobé návyky
Namiesto rýchlych diét sa zameraj na vytváranie dlhodobých návykov. Začni jedálničkom, ktorý je vyvážený a obsahuje dostatok bielkovín, vlákniny a zdravých tukov. Ideálne tempo na chudnutie je 0,5–1 kg týždenne – to je dostatočné na to, aby si videl/a výsledky, no zároveň si udržal/a zdravý metabolizmus. Zároveň si nastav ciele, ktoré idú nad rámec čísla na váhe. Sústreď sa na zlepšenie svojej kondície, zvýšenie energie alebo lepšie zvládanie stresu. Napríklad namiesto „schudnúť 10 kg“ si povedz „pridať viac zeleniny do každého jedla“ alebo „cvičiť 3-krát týždenne.“
Tip 2
Bielkoviny a vláknina sú kľúčové živiny, ktoré výrazne ovplyvňujú tvoje zdravie, trávenie a schopnosť udržať si optimálnu hmotnosť. Bielkoviny sú stavebným kameňom svalov a podporujú regeneráciu tela, zatiaľ čo vláknina hrá zásadnú úlohu pri udržiavaní zdravého tráviaceho systému a stabilizovaní hladiny cukru v krvi. Nedostatok bielkovín a vlákniny v strave môže viesť k častým pocitom hladu, zníženej energii a vyššiemu riziku návratu k nezdravým návykom.
Stravuj sa vyvážene
Zabezpeč, aby každé tvoje jedlo obsahovalo zdroj bielkovín aj vlákniny tak, ako to vidíš v našich jedálničkoch. Bielkoviny nájdeš v potravinách ako chudé mäso, vajcia, tofu, strukoviny, ryby či nízkotučné mliečne výrobky. Bielkoviny podporujú rast a regeneráciu svalov, ale aj znižujú chuť na prejedanie tým, že ti dodajú pocit sýtosti na dlhšiu dobu. Zároveň pridaj do svojho jedálnička potraviny bohaté na vlákninu, ako sú celozrnné produkty, ovocie, zelenina a strukoviny. Vláknina pomáha regulovať trávenie, udržiava stabilnú hladinu cukru v krvi a prispieva k pocitu plnosti. Odporúča sa prijať aspoň 25–30 g vlákniny denne – začni pridávať vlákninu postupne, aby si sa vyhla tráviacim ťažkostiam.
Tip 3
Spánok a emócie hrajú kľúčovú úlohu nielen pri tvojom celkovom zdraví, ale aj pri udržiavaní optimálnej hmotnosti. Nedostatok spánku narúša hormonálnu rovnováhu v tele, konkrétne hladiny leptínu a ghrelinu, ktoré regulujú pocit hladu a sýtosti. To môže viesť k zvýšenej chuti na nezdravé jedlá, únave a zníženej motivácii k pohybu. Zároveň, ak sa stres a emócie riešia jedlom, často dochádza k neplánovanému prejedaniu, čo vedie k zbytočnému príjmu kalórií a návratu starých návykov.
Oddychuj a venuj pozornosť svojim emóciám
Začni tým, že si nastavíš spánkový režim. Dopraj si 7–9 hodín kvalitného spánku denne a vytvor si prostredie, ktoré ti k tomu pomôže – tmavú miestnosť, tichý priestor a správnu teplotu. Popri spánku venuj pozornosť zvládaniu svojich emócií. Nauč sa identifikovať situácie, ktoré v tebe vyvolávajú stres alebo nutkanie jesť. Miesto toho, aby si siahala po jedle, skús relaxačné techniky, ako je meditácia, hlboké dýchanie, jóga alebo prechádzky na čerstvom vzduchu. Ak je to pre teba náročné, zváž vedenie denníka, kde si zapíšeš svoje emócie a spúšťače, aby si ich lepšie pochopila.
Tip 4
Pohyb je jedným z najdôležitejších pilierov zdravého životného štýlu. Nie je to len o spaľovaní kalórií – pravidelná fyzická aktivita zlepšuje metabolizmus, podporuje zdravie srdca, posilňuje svaly a kosti a dokonca prispieva k lepšej psychickej pohode. Cvičenie zvyšuje produkciu endorfínov, známych ako hormóny šťastia, čo môže pomôcť znižovať stres a zlepšovať náladu. Dôležité však je, aby sa pohyb stal prirodzenou a pravidelnou súčasťou tvojho života – nie nutnosťou, ale niečím, na čo sa tešíš.
Vyber si pohyb, ktorý ťa bude baviť
Nie každý má rád beh alebo zdvíhanie činiek, a to je úplne v poriadku. Možno ťa nadchne tanec, pilates, bicyklovanie alebo jednoduché prechádzky v prírode. Experimentuj a nájdi aktivitu, pri ktorej sa cítiš dobre a vieš si predstaviť, že ju budeš robiť pravidelne. Začni s malými krokmi – ak nemáš čas na dlhé tréningy, stačí 10–15 minút denne. Snaž sa urobiť z pohybu súčasť svojho každodenného režimu, rovnako ako je čistenie zubov alebo ranná káva. Ak ťa motivujú ostatní, zapoj sa do skupinových tréningov alebo našich výziev.
Víkend v zdravom životnom štýle
Precvič si doma za 10 min celé telo
Ak máš málo času a nestíhaš, tento 10 minútový HIIT je pre teba! 💪🏼Cvičíš 2 cviky, v plnom počte opakovaní a snažíš sa urobiť čo najviac kôl za 10 minút. 10 x table10 x quadruped + kick. Poď do toho! 🔥
IDEM NA TO
Zdravý obed do 30 minút
Máš chuť na zdravý obed? Vyskúšaj parmezánové cestoviny s kuracím mäsom .👌Ďalší zo zdravých receptov z jedálnička z novoročnej nakopávačky.
PREJSŤ NA RECEPT
TIP pre mlsné jazýčky
Ľahký a rýchly recept na raňajky, ktorý všetkým veľmi chutí a aj zasýti? To je náš jablkový chlebík, ktorý si môžeš dať s čerstvými jablkami alebo jogurtom a škoricou - mňam!
PREJSŤ NA RECEPT
Čo si tento víkend prečítať?
Kniha Navždy mladí od doktora Marka Hymana je komplexným sprievodcom, ktorý ukazuje, ako moderná veda mení pohľad na starnutie a zdravie. Autor sa venuje prelomovým poznatkom, na základe ktorých možno vnímať starnutie ako stav, ktorý môžeme ovplyvniť alebo dokonca zvrátiť. Nájdeš v nej praktické tipy na udržanie vitality a prevenciu civilizačných ochorení, ako sú srdcové choroby, cukrovka či demencia.
Máš na čítanie len pár minút? Neustále sa snažíme dosahovať lepšie výsledky, avšak zanedbávame svoje fyzické a psychické potreby. Chronický stres, ktorý takto vzniká, spôsobuje zápaly, oslabuje imunitu, zvyšuje krvný tlak a prispieva k rozvoju depresie. Štatistiky o výskyte obezity sú už také alarmujúce, že odborníci varujú pred jej dopadmi na celkové zdravie. V iac sa dozvieš v článku Obezita a stres ako základné rizikové faktory ochorení.
Čo si pozrieť alebo vypočuť?
Každý deň na nás prúdia nové informácie o zdravom životnom štýle – čo jesť, ako cvičiť, čo robiť pre lepšie zdravie... 💡 Nájdi si v tom svoj balans a vyber si to, čo je pre teba dôležité. Viac vo videu s MUDr. Victorom Ibarom.
POZRIEŤ SI VIDEO
Kam tento víkend vyraziť za zdravým životným štýlom?
Aqualand Banská Bystrica, 25.1.-2.2.2025 Miluješ bežky? Výborne! Až do 2.2. máš totiž na bežkách vstup do svetelného parku v BB zdarma. Vychutnaj si jedinečnú atmosféru večerného bežkovania v žiariacom areáli plážového kúpaliska!
POZRIEŤ UDALOSŤ
Čo je nové vo Fitlavia?
Na našom blogu tiež pribudol nový článok Premeny s Fitlaviou: „Snažila som sa s tým popasovať sama, ale výsledok nebol žiadny”
Stále nie je neskoro zapojiť sa do novoročnej nakopávačky 2025!
Chceš schudnúť, vyformovať postavu, mať viac energie a zabaviť sa pri tom? Predstav si, aké to je budiť sa s úsmevom, cítiť radosť z pohybu a byť spokojná sama so sebou. Žiadne drastické diéty ani hodiny v posilňovni – len ty, tvoj úsmev a radosť, ktorá z teba vyžaruje. Pre veľký záujem sme predĺžili registráciu!
Zapoj sa do našej súťaže na Instagrame
Hlavní partneri nakopávačky
S lovcami zážitkov na všetkých 6 kontinentov. 30 rokov skúseností, špičkoví slovenskí sprievodcovia.
TOPFIT je internetový obchod, ktorý sa zaoberá predajom kvalitných športových a rehabilitačných pomôcok.
Ako sa ti páčil tento newsletter?
Vyplň kratučký 2-minútový dotazník a získaj ZDARMA pracovný list Ako nezažiť jojo efekt a zníženú hmotnosť si udržať? Ak sa ti náš newsletter páčil, nezabudni ho preposlať svojej kamarátke či kamarátovi! ;)
VYPLNIŤ DOTAZNÍK
Prajeme krásny, aktívny a zdravý víkend! Tvoja Fitlavia
Tento e-mail bol odoslaný na adresu xxx@ureader.com. Odosielateľom je Fitlavia, redakcia@fitlavia.sk.
Tento email ti prišiel preto, lebo si prejavil/a záujem o niektorý z našich produktov. Z odberu sa môžeš kedykoľvek odhlásiť.